Et område på Skagen Havn er evakueret efter læk på gasledning.

Mandag formiddag var området ved Karstensens Skibsværft i Skagen spærret, fordi nogle entreprenører ved underboring af vejen ramte et gasrør. - Der er ikke grund til bekymring. Vindretningen gør heldigvis, at udslippet ikke ryger ind over byen. Alligevel har vi evakueret et lille område, siger indsatleder ved beredskabet i Frederikshavn Rene Bech. Han oplyser, at det kun var Karstensens Skibsværft, der var påvirket af røret. Klokken 11:53 blev området åbnet igen. Gasværket havde lukket for gassen ved hjælp af en klemme på røret.